Bună dimineața. 
Suntem extrem de încântați să fim aid. Este bine să ne întâlnim laolaltă cu scopul de a co-crea. De acord? 


Ştii precis ce vrei? Cam fluctuează, nu-i aşa? Apreciezi contrastul care îţi ajută dorinţa să iasă în relief? 


Contrastul te ajută să-ți conştientizezi dorința 


Când o dorință eclozează, din viaţa pe care o trăieşti, iar tu ai încredere că acea dorinţă se va manifesta din 
plin, acea dorinţă te face să te simţi bine, nu-i aşa? Dar când o dorinţă a tot fost înlăuntrul tău de ceva vreme iar tu 
nu-ți prea dai seama când se va împlini, sau cum se va împlini, sau cine ţi-o va împlini, acele piese-lipsă sunt atât de 
dominante în vibrația ta — atund acea dorinţă nu te face să te simţi prea bine, nu-i aşa... lar motivul e acela că există 
un dezacord între vibrația dorinţei şi aşteptările ori credințele tale în privința ei. Când doreşti ceva şi crezi în acea 
dorinţă, nu există acel dezacord înlăuntrul tău. Şi când nu există dezacord, dezacord vibraţional, atunci nu există 
separare între tine şi tine. Dar când vrei ceva şi te îndoieşti, acum ai două vibrații active în conflict înlăuntrul tău. Şi 
motivul din care te îndoieşti este acela că partea mai mare din tine, partea emoţională din tine, partea eternă din 
tine, partea principală din tine, tu, acel tu care eşti adevăratul tu, nu se îndoieşte în privinţa celor pe care le-ai cerut. 
Acea parte este în relaţie vibraţională perfectă cu ceea ce ai cerut. Dar în forma ta umană „realistă”, pe măsură ce tot 
cauţi evidențe care să-ţi susţină încrederea, adesea, atunci când nu vezi evidenţa a ceea ce vrei, priveşti de fapt la 
lipsa evidenţei a ceea ce vrei, activând astfel vibrația lipsei evidenţei a ceea ce vrei, ceea ce e contrar vibraţiei 
prezenţei a ceea ce vrei — şi astfel, te separi pe tine de tine însuți. 


Înainte ca asta să înceapă să capete vreun sens în ochii tăi, trebuie să-ţi explicăm cine eşti tu de fapt. 


Cine eşti tu 


Eşti Energia-Sursă în corp fizic. Dar înainte de a te întrupa în acest corp fizic, etern-vibraţionalul tu, vibrând 
acolo în formă non-fizică, în formă dumnezeiască, energie pură, pozitivă, demnă, conştientă a bunăstării — acea parte 
exista înainte de a fi venit în acest corp fizic; mulţi acceptă acest lucru. Şi apoi, o parte din acea conştienţă face un 
pas în faţă — şi iată-te! Ai țâşnit. lar în clipa în care te-ai ivit în acest corp fizic şi în conştiinţa acestei personalități 
fizice şi ai început să te focalizezi — cu mult înainte de a începe să vorbeşti chiar —, ai început să oferi vibrații care la 
început nu erau departe de Sursa dinlăuntrul tău. Cu alte cuvinte, când te-ai născut, ai continuat să-ți cunoşti 
bunăstarea a ceea ce eşti, astfel că dezacordul vibraţional era slab. Dar cu cât trăiai mai mult în acest corp fizic, cu 
atât părea că găseai tot mai multe lucruri de care să fad caz şi în privinţa cărora să-ţi fad griji. Şi cu cât faci asta mai 
mult, cu atât mai mult îţi tot dezvolți tipare de gândire — „credinţe” ar fi un cuvânt potrivit pentru astea —, tipare de 
gândire active cronic ce nu ţin pasul, vibraţional vorbind, cu ceea ce eşti tu cu adevărat. 


Dar vrem să-ţi spunem, într-un fel prin care să înţelegi într-adevăr, cine eşti tu, în acest corp fizic: creator 
genial, extensie a Energiei-Sursă. Aşadar erai energie non-fizică înainte de a veni aici, şi deşi acum eşti aici în acest 
corp, cea mai mare parte din tine este încă energie non-fizică. lar aici, în acest corp, ai experienţa — aşa cum ştiai de 
fapt că va fi — experiența bogată, bombastică, de mare importanţă de a explora varietatea de contrast a realităţii tale 
spațio-temporale. Şi pe măsură ce faci asta, acest contrast, în întreaga lui varietate, te ajută să sooți în relief dorinţe. 
Şi explicaţia felului în care te ajută contrastul să scoţi în relief dorinţe este aceea că, atunci când ştii ce nu vrei, ştii 
automat şi ce vrei; nu-i aşa? Nu ţi-e întotdeauna cel mai limpede cât de mult vrei să fii sănătos tocmai atunci sau 
imediat după ce ai fost bolnav? 


Cu alte cuvinte, acest contrast... nu realizezi întotdeauna cât de mult ţi-ar plăcea prosperitatea exact atunci 
când nu ai destui bani sau nu ai atât de mulţi cât ai vrea? Aşadar acest contrast în experienţa vieţii — exact aşa cum 
ştiai că va fi — te ajută să realizezi care-ţi sunt dorinţele. Şi felul în care se conştientizează aceste dorinţe — despre asta 
vom vorbi foarte mult astăzi; felul în care se conştientizează aceste dorințe arată că, atunci când viaţa îţi arată ceea 
ce nu vrei, există un ricoşeu echivalent pe cealaltă parte a balanței vibraționale care cu adevărat e o dorință 
echivalentă... egală... predsă... lar când acea dorinţă se naşte, chiar dacă tu eşti ocupat cu justificări şi raţionalizări de 
genul „de ce doresc acest lucru”, în chiar acel moment în care se naşte dorința, partea mai mare a ta, partea care 
veşnic rămâne focalizată non-fizic şi stă în acel loc non-fizic al Energiei-Sursă, primeşte această dorință de mai bine 
pe care ai lansat-o ca pe o rachetă şi devine echivalentul vibraţional al acelei dorinţe. 


Acuma, nu mulţi dintre cei care ne aud explicând acest lucru sunt prea încântați să afle asta. Ei spun, „Fie 
cum zici tu, Abraham, dar arată-mi banii”. Noi vrem însă ca tu să înţelegi că, odată cu absolut fiecare cerere pe care o 
înaintezi, chiar dacă nu o faci propriu-zis în cuvinte, chiar dacă insişti asupra celor mai adânci, întunecate, nefericite 
momente posibile, când faci asta, lansezi rachete-dorinţă şi Sursa dinlăuntrul tău ştie — nimeni nu ar şti mai bine 
decât tine, cel care te afli aici, în punctul experimentării la vârf — ce anume preferi. lar fiinţa ta interioară, cea care e 
Sursă, persistă în această nou-apărută dorință de mai bine — şi iată lucrul important pe care trebuie să-l ştii: Sursa 
devine, vibraţional, întruchiparea acelei dorinţe. 


Orice manifestare a fost mai întâi o realitate vibraţională 


Uneori, prietenii noştri fizici spun, „Eh, asta nu-i cine ştie ce în ceea ce ne priveşte”, dar noi vrem să ştii că 
absolut tot ceea ce cunoşti tu ca fiind fizic, întreaga această realitate spaţio-temporală, pământul ce se roteşte pe 
orbita lui, în perfectă apropiere de alte planete, fiecare lucruşor a fost o realitate vibraţională mai întâi. Vrem aşadar 
să-ţi prezentăm acum, într-un fel pe care nu-l vei uita vreodată, într-un fel pe care ţi-l vei aminti în profunzime, faptul 
că există o realitate vibraţională care precede absolut tot œ s-a manifestat vreodată, iar mai-marele tău dimensional 
este în chiar mijlocul acelei realităţi. Această realitate vibraţională — realitate vibraţională, obişnuieşte-te cu această 
sintagmă — această realitate vibrațională precede întreaga realitate manifestată; această „realitate” pe care tu ţii 
morțiş să o numeşti „realitate” este o realitate vibraţională, iar noi ne referim la ea prin expresia „vortex al creaţiei”, 
unde toate cele pe care le-ai cerut vreodată sunt adunate şi păstrate în veşnicie pentru tine. 


Eh, ce înseamnă asta pentru tine? Înseamnă că atunci când te lamentezi că nu ai suficienţi bani, pe partea 
cealaltă a valului se naşte belşug în bani de care Energia-Sursă devine conştientă, pe care Energia-Sursă îi percepe. Şi 
pe măsură ce tu te tot plângi că nu ai suficienţi bani, te menţii într-un tipar cronic ce nu îţi permite accesul la soluția 
pe care o cauţi... Ştii oare că problema ce apare în focarul tău, pe măsură ce îţi trăieşti viaţa, este o vibraţie foarte 
diferită de soluţia ce apare în focar în acelaşi timp? Ei bine, cei mai mulţi oameni nu pricep asta. Repetăm aşadar: 
când viața îţi aduce o problemă în raza atenţiei tale, o soluţie echivalentă pe cealaltă parte a problemei vine în 
atenţia ta în acelaşi timp. Întrebarea e, al căruia dintre cele două vortexuri ale creaţiei eşti tu un partener cooperant? 
Eşti un partener cooperant al soluţiei? Ori eşti un component cooperant cu problema? Şi, dacă eşti precum cei mai 
mulți dintre oameni, îți petreci mare parte din timp continuând să practid insistența în problemă — ai făcut o artă din 
a fi rezistent, vibrațional vorbind, la ceea ce între timp ai devenit. 


Şi nu e numai faptul că, atâta timp cât faci asta, ţii la distanţă banii pe care îi vrei, sau ţii la distanţă iubitul pe 
care îl vrei, sau ţii la distanţă condiţia fizică pe care o vrei — sau condiţia fizică pe care nu o vrei aproape de tine... cu 
alte cuvinte, nu e numai faptul că manifestarea e întârziată prin confuzia ta în privinţa interiorului cărui vortex îţi 
practici insistența, ci problema este că, practicându-ţi tiparul înlăuntrul acestui vortex, nu îţi îngădui prezența 
vibraţională în celălalt vortex; cu alte cuvinte, nu poţi fi perechea vibraţională a soluţiei şi a problemei în acelaşi timp. 
Şi vrem ca tu să înţelegi că nu e vorba numai de faptul că, atund când simţi emoţii negative... emoţiile negative nu 
sunt acolo numai pentru că te privezi pe tine însuţi de banii, ori stilul de viață, ori iubitul, ori vitalitatea, ori veselia pe 
care le cauţi; e vorba de faptul că te privezi de tine însuți. 


Tu practici o rutină vibraţională care — te-a „separat” ar fi prea mult spus — care te-a înhățat şi nu-ţi îngăduie 
să fii cel care eşti tu din plin. 


Deci ceea la ce se ajunge este faptul că viaţa ta, în acest corp, exact aşa cum ştiai că va face, te determină, pe 
fiecare zi ce trece, în virtutea rostului tău de a explora viața — uhmmm, viaţă magnifică, fizică, spaţio-temporală — te 
determină să te extinzi. Şi întrebarea, pe care acest atelier vrea să te ajute să ţi-o pui şi la care să-ţi răspunzi limpede, 
este: vei avansa? Cu alte cuvinte, odată ce ai proiectat expansiunea, vei merge tu mai departe? Vei ţine tu pasul cu 
tine? Şi ştii că emoţiile pe care le simţi sunt indicatorul tău precis care-ţi arată dacă ţii pasul cu tine sau nu? 


Emoțiile tale sunt indicatori vibraționali 


Vrem ca tu să înţelegi că eşti unul ce iubeşte; iar când, în experienţa vieţii tale, găseşti vreun motiv să urăşti, 
pe măsură ce te focalizezi asupra urii — iar noi nu spunem că inventezi; nu sugerăm că nu ar fi lucruri odioase ori 
detestabile cu care evident că nu ai fi de acord, sau care ţi-ar displăcea ori pe care chiar le-ai urî; ceea ce îți spunem 
noi este că, atunci când te focalizezi în acel vârtej al urii, te separi de iubitorul care eşti tu cu adevărat. Şi, de fapt, 
sentimentul urii pe care îl simţi nu e nimic mai mult decât indicatorul acelei separări. Cu alte cuvinte, eşti unul care 
iubeşte, eşti unul care-şi cunoaşte pe deplin valoarea, eşti unul care-şi înțelege meritoriul, eşti unul cu poftă de viață, 
eşti incitat, interesat şi excitat, eşti o fiinţă eternă, eşti un creator măiestru — iar când, în oricare moment din 
realitatea ta spaţio-temporală fizică, eşti focalizat pe orice altceva, atunci trăieşti o experiență diminuată, iar acea 
experiență diminuată este simțită de tine prin interpretul tău vibraţional, care este exact emoția pe care o simţi în 
acel moment. 


Emoţiile tale îți îngăduie să ştii cum se întrepătrund cele două lumi ale tale — fizică şi non-fizică; dacă se 
întrepătrund sau nu. Felul în care te simţi este indicatorul tău în privința acceptării celui care eşti tu cu adevărat — ori 
rezistenţa în faţa celui care eşti tu cu adevărat. 


Ceea ce dorim noi este să te ajutăm să-ţi aminteşti cine eşti de fapt. Şi nu e prea greu pentru noi, fiindcă, 
ascultându-ne pe noi, începi să simţi rezonanţa a ceea ce eşti tu, cu alte cuvinte, fără ca măcar să ştii, te vom atrage 
în vortex. Te vom atrage în vortex, acolo unde vei fi în armonie cu cel care eşti tu cu adevărat — şi apoi, tot ce-ţi 
înşirăm aici va căpăta un sens firesc pentru tine. Poate c-ar fi trebuit să punem un avertisment la uşă care spune, „Nu 
te mai poţi întoarce”. Cu alte cuvinte, vei ajunge în punctul în care vei ştii prea mult, vei ajunge în punctul în care vei 
fi în armonie cu cel care eşti tu au adevărat, şi trebuie să-ţi spunem că, odată ce, conştient şi deliberat intri în 
armonie cu cel care eşti tu cu adevărat, nu vei mai fi mulțumit în afara acestui vortex al creaţiei din nou. 


Aşadar, prietenii noştri fizici spun, „Bun, Abraham, să recapitulăm: am început ca Energie pur-pozitivă”. Noi 
răspundem, „Da!”. „Şi tu spui că mai-marele eu se află încă acolo; iubind încă, ştiindu-le pe toate încă, ştiindu-şi 
valoarea în continuare, încrezător în continuare, încă plin de viață, simțindu-se tot bine. Atunci ia mai zi-i încă o dată: 
de ce naiba am sosit aici? De ce am vrut să mă expun acestui contrast care.. trebuie să recunoşti, nu prea seamănă cu 
ceea ce spui tu”. lar noi spunem, „Pentru că ai ştiut că în această varietate, în această realitate spaţio-temporală, vei 
ajunge la noi conduzii care te vor determina să te extinzi — nu numai pentru tine, ci pentru întreg universul! Ştiai că, 
din acea varietate se va înălța valul celor pe care le vrei, şi ai ştiut că eternitatea eternității depinde de acel contrast 
asupra căruia eşti tu focalizat, şi în mijlocul căruia faci, de fapt, o treabă nemaipomenit de bună. Ştiai că varietatea te 
va determina să te extinzi şi mai ştiai, de asemenea, că sistemul tău emoţional de ghidare îţi va da de ştire, când te-ai 
extins, dacă ţii pasul cu tine au ba”. Era un plan atât de simplu! Ai spus, „OK, voi ieşi înainte, le voi amesteca, voi 
vedea chestii pe care nu le vreau — temporar — ceea œ va determina o ricoşare automată pe cealaltă parte a valului, 
adică acele chestii pe care chiar le vreau, Energia-Sursă va percepe apoi tot ceea ce am cerut, va aprinde lumina, va 
aprinde făclia cum ar veni, arătându-mi foarte clar că m-am extins înspre acel loc — şi tot ceea ce trebuie să fac, în 
corpul meu fizic, este să-mi simt drumul spre casă, să-mi simt drumul spre noua extindere”. 


La care noi spunem, „Exact aşa a fost! Exact aşa este”. Şi apoi... trebuie numai să te întrebi, „DE CE, de ce m- 
am rătăcit în acel contrast, de ce mă pierd în cunoaşterea a ceea ce NU vreau, de ce persist în această parte a 
ecuației ?”. Şi noi spunem din nou, „Te iubim foarte mult, dar eşti leneş. Este mai simplu să te focalizezi asupra 
realităţii a cele care sunt, decât să te focalizezi asupra acestei realități vibraţionale care nu s-a manifestat încă. Îţi poţi 
folosi ochii şi urechile şi nasul şi limba şi degetele pentru a explora realitatea — şi eşti foarte bun la asta; ridici 
monumente în cinstea celor care sunt, scrii cărți de istorie despre toate astea, vorbeşti la nesfârşit despre astea, îi 
înveţi şi pe alţii despre astea, observi, observi, faci bloguri despre toate astea, trimiţi e-mailuri şi pierzi ore pe 
messenger povestind despre toate astea, vorbeşti despre cele care sunt, care sunt, care sunt, care sunt — şi toate-s 
bune şi frumoase, noi vrem ca tu să explorezi cele care sunt, dar vrem să ştii că, în procesul tău de explorare a celor 
care sunt, ai lansat o creație nouă, te-ai extins spre noi locuri, ai creat o realitate vibraţională care — şi fii atent aici; nu 
vei auzi niciodată de la noi ceva mai important decât următoarea afirmaţie — ai creat o realitate vibraţională care 
ESTE; timpul prezent... Timpul prezent! 


Tu spui, „O, Abraham, ceva nu-i în regulă; io n-o pot vedea. Admit că am lansat-o, dar nu o pot vedea. Aşa că 
nu o pot numi timp prezent”. lar noi spunem, „lac-aici îți e problema. Dacă eşti dispus să te focalizezi numai asupra 
realității care s-a manifestat deja, atunci eşti focalizat pe ştirile de ieri. Când priveşti la soldul înscris pe extrasul tău 
de cont — ştirile de ieri. Când priveşti la condiţiile tale fizice — ştirile de ieri”. Cu alte cuvinte, ceea ce s-a manifestat 
este numai devenirea a ceea ce ai creat poate cu ceva timp în urmă; noul tu, cel pe care îl creezi — aia-i timpul 
prezent din punctul nostru de vedere; noile chestii pe care le-ai pus aici, dorinţele tale arzătoare sunt toate aici, în 
acest vortex al creaţiei; iar noi vrem ca tu să faci ceva ce mulţi dintre semenii tăi n-au chef să facă, sau nici nu ar 
putea la început face -vrem ca tu să intri acolo prin singurul mod posibil: vrem să-ţi simţi drumul spre înăuntru. Nu-ţi 
poţi vedea drumul spre înăuntru; nu-ţi poţi auzi drumul într-acolo; pentru că nu s-a manifestat încă, iar celor care s- 
au tot obişnuit să se uite la manifestare, „Arată-mi, arată-mi şi numai apoi am să mă simt bine; dă-mi ce vreau şi abia 
apoi mă voi simţi mai bine” etc., acelora deci le spunem, „Nu se poate astfel; e pe de-a-ndoaselea; trebuie să găseşti 
o cale de a te simţi mai bine înainte de a se manifesta, fiindcă nu se poate manifesta înainte ca tu să te simţi mai 
bine, pentru că, până ce nu te simţi mai bine, nu eşti o pereche vibraţională a noului şi îmbunătăţitului tu”. 


Te-ai prins oarecât? Deci viața te determină întreaga zi, zi după zi să te extinzi spre acest loc nou; şi atunci 
când simţi iubire, eşti în vortex; când simţi exaltare, eşti în vortex; când te simţi plin de viaţă — eşti acolo; când te 
apreciezi, pe tine sau pe alţii, când eşti mândru de tine, când îţi place de tine, când împarţi complimente 
pretutindeni, eşti în vortex, iar atunci când eşti în vortex, dacă poţi intra în vortex — viaţa te va duce acolo în fiecare 
zi, măcar o dată; iar odată ce eşti în vortex deci, te încurajăm să începi să practici vibrația de a fi în vortex! 
Antrenează-te pentru a intra acolo. 


Viaţa te-a pregătit pentru vortex 


Vortexul de care tot vorbim e starea vibraţională a fiinţei, nu e ceva ce poţi vedea, nu e ceva ce ai putea 
descifra cu simţurile tale fizice, dar e ceva ce poţi simţi. Dacă te-ai focaliza asupra unui cuvânt, asupra unui cuvânt 
emoţional, un cuvânt pozitiv ce are conotaţii vibraționale bune, vei putea conjura vibrația din jurul acelui cuvânt. 
Deci caută uneori cuvinte precum „destindere” şi „curgere”; şi apoi, după ce ai trecut prin oareşce activităţi 
extenuante, care au fost orice în afară de „destindere” şi „curgere”, devino un component cooperant al „destinderii” 
şi „curgerii”, chiar dacă gândurile tale te vor arunca la început din vortex. Caută gânduri care deja sunt active în 
mintea ta, aşa cum este mult mai uşor să deschizi televizorul şi să priveşti ce e acolo decât să cauţi anumite canale, 
aşa cum e mai simplu să mănânci ce ţi se pune dinainte decât să te apuci să-ți prepari tu ceva — simte destinderea şi 
curgerea lină; ele sunt deja în tine. Ceea ce vrem să-ți spunem este că, odată ce alegi cum vrei să te simţi — şi alegi 
sentimente de iubire sau apredere sau satisfacţie, alegi acele vibrații care sunt perechea a ceea ce eşti tu cu adevărat 
ca fiinţă vibraţională, şi pe măsură ce alegi gânduri care se potrivesc acestor sentimente şi le menţii suficient de mult 
pentru a dezactiva celelalte gânduri dinlăuntrul tău, acum Legea Atracţiei trebuie să-ţi dea ceea ce ai cerut. 


Şi acum, ohoho, acum eşti un component cooperant tuturor lucrurilor pe care le-ai pus acolo, tuturor 
lucrurilor pe care Energia-Sursă le-a păstrat pentru tine. 


Nu ţi-o putem spune mai dar de-atât. Tu eşti creatorul propriei tale realități. 


Dar lucrul pe care noi credem că nu-l înţelegi şi pe care am vrea să-l exprimăm în aşa fel încât să-l pricepi 
chiar astăzi, este acela că, atunci când eşti viață pur şi simplu, pe măsură ce explorezi contrastul din jurul tău, acesta 
ajută o „problemă” să-ţi iasă în raza focarului — şi ştii cum funcționează: cu cât te agăți de ea, cu atât mai dură 
devine; tot vorbeşti despre ea, şi te gândeşti întruna la ea, şi înainte de a-ţi fi dat seama, lumea îţi tot serveşte detalii 
care se potrivesc problemei — în tot acest timp în care problema a intrat în focar, o soluţie egală şi proporțională, 
perfectă din toate punctele de vedere intră de asemenea în focar, aid, în vortexul tău al creației. 


Şmecheria — nu şmecheria, ci meşteşugul, arta, arta acceptării este de a te antrena înspre frecvenţa soluţiei, 
ceea ce înseamnă că dai drumul frecvenţei problemei. Nu poţi seta radioul pe 107,50 FM şi să auzi ce se transmite pe 
90,90 FM. Frecvenţele trebuie să se potrivească. Şi nu-ți poţi seta frecvența pe „Nu am bani suficienţi” şi să fii 
vreodată receptorul, cel care manifestează banii care sunt deja vibraţi onal ai tăi, în realitatea ta vibraţională. 


Aşadar, dacă e ceva ce vrem să realizăm, în timpul întâlnirii noastre de azi, vrem să te aducem la o acceptare 
completă a existenţei acestei realități vibraţionale. Vrem ca tu să accepţi timpul prezent al acestei realități 
vibraţionale şi vrem să te inspirăm, prin tot ceea ce avem la dispoziţie, să te întinzi după sentimentul care te va aduce 
în acest vortex; iar apoi vrem ca tu să practici a fi acolo, odată ce ai intrat acolo. 


Poţi să nu te mai gândeşti la acel lucru? 


Adevărata treabă, după cum vezi, nu se referă la a folosi cine ştie ce procedee care te-ar aduce în vortex — 
fiindcă viața te va duce aici; sunt tot felul de lucruri care te pot aduce aici — adevărata treabă este de a realiza că, 
odată ajunşi aid, fie că ai fost adus, fie că ţi-ai făcut singur drum, trebuie să savurezi deplin ceea ce vei găsi aici; stai 
aici şi practică-i vibrația, căci, cu cât vei face mai mult asta, cu atât îţi va redeveni starea ta naturală de a fi. 


Ştii că ai putea avea zece lucruri care chiar că te calcă pe nervi şi unul care te-ar putea aduce cu uşurinţă în 
vortex, şi, ştiind că, odată cu cele zece lucruri enervante s-au născut şi zece lucruri adorabile, poţi folosi acel singur 
lucru pentru a intra în vortex şi culege cele zece soluţii la cele zece probleme? Într-atât de simplu este. Dar... renunță 
numai la înverşunarea cu care îți menţii atenţia asupra lucrurilor enervante. Te ambiţionezi de obicei să te lupţi cu 
problemele, doar-doar le vei dobori la pământ. Spune-ti, „OK, iată-le; şi-au produs menirea, m-au ajutat să creez 
soluţiile — acum trebuie să le găsesc pe acelea”. Trebuie să găseşti rezonanţa soluției căreia viaţa te-a ajutat să-i dai 
naştere. 


Şi pe măsură ce te rodezi în asta, pe măsură ce începi să joci aœst joc, devine tot mai uşor să intri şi tot mai 
uşor să rămâi acolo. 


Acum, nu vrem să-ți lăsăm impresia că am vrea ca tu să intri în vortex şi să stai acolo pe veci; dac-ai vrea să 
faci asta, poți la fel de bine să dai colțu' — vrem să fim cât se poate de lipsiți de respect în privinţa „morții”, din 
moment ce nu există „moarte”. Dartu ai venit aici să faci alt fel de lucrare: ai venit pentru a explora; ai venit pentru a 
aduce probleme în focar, fiindcă din acele probleme pe care le adud în focar se nasc soluţiile care n-ar exista dacă n- 
ar fi fost acele probleme... întelegi oare că întreaga voastră civilizaţie şi toată perfecțiunea ei este rezultatul 
civilizaţiilor anterioare şi a problemelor cărora acestea le-au dat naştere? Vrem ca tu să înţelegi, din moment ce 
trăieşti în era trezirii, că nu trebuie să aştepţi pentru a fi parte a unei civilizaţii viitoare ca să beneficiezi de toate cele 
pe care le-ai pus în această realitate vibraţională — le poţi avea acum. Trebuie numai să lepezi vibrația rezistenţei prin 
îmbrăţişarea vibraţiei acceptării. 


Uneori, oamenii ne spun, „Bine, bine, Abraham, înţeleg ce vrei să spui şi n-am să mă mai gândesc la acel lucru 
care nu-mi place vreodată. N-am să mă mai gândesc la el, n-am să mă mai gândesc la el, la el, la el, la el, n-am să mă 
mai gândesc la el — hei, ţi-am pomenit de lucrul acela? Mă gândesc la acel lucru enervant de ceva timp şi n-am să mă 
mai gândesc la acel lucru enervant, fiindcă e un lucru enervant, ştii cât e de enervant? N-am să mă mai gândesc la el, 
n-am să mă mai gândesc la el, n-am să mă mai gândesc la el...” 


lar noi spunem, „Când nu te gândeşti la lucrul acela, te vei gândi că nu te gândeşti la lucrul acela şi tot la 
lucrul acela îţi stă mintea; trebuie, pur şi simplu, să te gândeşti la alte lucruri... Trebuie să te gândeşti la ceva diferit. 
Dar partea ce pare cu dichis este aceea că, dacă ai o vibraţie habituală care te ţine aici, trebuie să-ţi faci cumva drum 
şi să ajungi pe cealaltă parte a valului. 


Te poti elibera de rezistenţă chiar acum 


Întrebarea pe care vrem să ţi-o punem, deci, este, eşti tu unul dintre componentele cooperante? Tu, în forma 
ta fizică, eşti un component cooperant al tuturor celor care s-au adunat? lar răspunsul e de găsit în felul în care te 
simţi: cu cât te simţi mai bine, cu atât eşti mai cooperant; cu cât mai rău te simţi, cu atât mai mult te împotriveşti. 


Să spunem acum că te agăți undeva pe această scară emoţională unde frica e la un capăt — frică şi senzaţia de 
neputinţă — şi siguranţă şi bucurie la celălalt capăt, iar toate celelalte între acestea două. Să zicem, deci, că te agăţi de 
frică, dar, în procesul aducerii acelei frid în focar, lansezi rachete-dorinţă, iar Sursa din tine a evoluat spre ceva 
proporțional minunat — cu alte cuvinte, vrem ca tu să înţelegi că nu ai simţi intensitatea dezacordului adus de frică, 
dacă mai-marele tu nu s-ar fi dus într-un cu totul alt loc. Cu alte auvinte, dacă expansiunea nu s-ar fi produs, dacă ai 
oscila numai între „parcă aş vrea aia, parcă n-aş vrea ailaltă” şi diferența nu e prea mare, nu ai simţi mare lucru; dar, 
atunci când cu adevărat nu vrei una, vrei cu adevărat pe cealaltă, variaţia emoţională e uriaşă! Să spunem ded că te 
agăți în partea asta, de disperare, ori frică, dar ai lansat tot soiul de rachete -dorinţă, iar cel care eşti tu cu adevărat, 
Energie-Sursă, timp prezent, stă dincolo, chemându-te să vii în armonie cu tine însuţi. lar tu auzi chemarea; dar ţie îţi 
sună a răzbunare, fiindcă răzbunarea te duce în direcţia care trebuie, spre acea bucurie care eşti tu de fapt; Sursa 
continuă să te cheme, şi tu urci spre furie, Sursa continuă să te strige şi tu mai urci o treaptă, acolo unde te simți 
copleşit, Sursa continuă să te strige şi tu ajungi pe treapta frustrării, Sursa continuă să te cheme, şi tu ajungi pe 
treapta speranţei. lar atund când te găseşti în preajma sentimentului de speranţă, eşti atât de aproape de vortex 
încât te va trage înăuntru şi-ţi va arăta ceva pentru a-ţi întări credința. Cu alte cuvinte, vrem să înţelegi că nu îţi stă în 
fire să fii rezistent acestui puternic vortex care te strigă mereu. Şi vrem atât de mult să înţelegi că, cu cât mai multe 
emoţii negative simţi, cu atât mai mult te-ai extins — dar nu ţii pasul cu propria ta expansiune, nu-ţi îngădui să fii ceea 
spre care te-ai extins. Vrem să pricepi că, dacă viața nu te-ar fi determinat să te extinzi, nu ai simţi emoţii negative şi 
astfel, nu am vorbi de expansiune. 


Dacă te-ar suna cineva pe care nu-l cunoşti la telefon şi ţi-ar spune, „Alo, te-am sunat să-ţi spun că nu te voi 
mai suna niciodată”, ai spune, „Uhm... OK!”. Cu alte cuvinte, nici nu-ţi doreai să te mai sune necunoscuţi, aşa că nu 
vei simţi nimic din lipsa acelor telefoane. Pricepi ce vrem să-ţi spunem? 


Aşadar, orice emoție pe care o simţi îţi indică alinierea cu cel care eşti tu cu adevărat, cu cel care ai devenit — 
sau, desigur, lipsa de aliniere. lar acest vortex, acest veşnic în expansiune vârtej al devenirii este cel care pune cele 
veşnice în veşnicie. lar tu, dragul de tine, ai venit în acest corp magnific, în această realitate spaţio-temporală perfect 
echilibrată, cu scopul expres de a te extinde plin de bucurie. 


Eşti într-atât de liber, încât poţi alege chiar şi lanţurile. lar pe măsură ce viaţa te determină să lansezi aceste 
rachete-dorinţă, iar ţie îți pasă de felul în care simți, te vei găsi în armonie vibraţională cu cel care eşti tu de fapt. 


Acest proces creativ din care facem cu toţii parte funcţionează astfel: 


Primul pas: contrastul te va determina să ceri; 


Al doilea: mai-marele tu adoptă ceea ce ai cerut şi devine echivalentul vibraţional al acelui lucru; cu alte 
cuvinte, mai-marele tu a devenit acel lucru, ceea ce te-a întins cumva, iar tu poţi simţi rezistența sau 


acceptarea acelei întinderi; 


Când îţi îngădui aliniere vibraţională cu ceea spre care te-ai întins a fi, asta înseamnă finalizarea a acestui 
act creativ. Vezi cum funcţionează? 


-  Prologulseminarului Abraham-Hicks din 11 dec. 2009, Gold Coast, Australia 


Scara emoţiilor potrivit Abraham-Hicks 


1. Bucurie /Cunoaştere/imputemicire/Libertate/lubire/Apreciere. 
2. Pasiune. 
3. Entuziasm/Nerăbdare/Fericire. 
4. Aşteptări optimiste /Încredere-credință. 
5. Optimism. 
6. Speranţă. 
7. Mulţumire. 
8. Plictiseală. 
9. Pesimism. 
10. Frustrare/lritare/Nerăbdare. 
11. Copleşire-împovărare. 
12. Dezamăgire. 
13. Îndoială. 
14. Griji. 
15. Vină — învinovăţire a altora. 
16. Descurajare. 
17. Furie. 
18. Răzbunare. 
19. Ură/Dezlănţuire. 
20. Gelozie. 
21. Nesiguranţă/Vină — auto-învinovăţire /Nevrednicie. 


22. Frică/Durere/Depresie/Disperare/Neputinţă. 


